Държавен вестник, бр. 32, 2021 г., стр. 5

БРОЙ  32	
Д Ъ Р Ж А В Е Н  В Е С Т Н И К 	
СТР.  5  
МИНИСТЕРСКИ СЪВЕТ
РЕШЕНИЕ № 340 
ОТ 13 АПРИЛ 2021 Г.
за определяне на концесионер на морски 
плаж „Къмпинг Веселие“, община Созопол, 
област Бургас
На основание чл. 8м, ал. 2 и 3, чл. 8о, 
ал. 1 и чл. 8и, ал. 2 във връзка с чл. 7 и 8 
от Закона за устройството на Черноморското 
крайбрежие, Решение № 74 на Министерския 
съвет от 2021 г. за откриване на процедура 
за възлагане на концесия за морски плаж 
„Къмпинг Веселие“, община Созопол, област 
Бургас (ДВ, бр. 10 от 2021 г.), проведена на 
15 март 2021 г. открита процедура, протокол 
за резултатите от проведената процедура на 
комисията за организацията и провежда­
нето на откритата процедура за възлагане 
на концесия, назначена със Заповед № Р-27 
от 18 февруари 2021 г. на министър-предсе­
дателя на Република България, доклад за 
резултатите от проведената процедура на 
председателя на комисията за организацията 
и провеждането на откритата процедура за 
възлагане на концесия и мотивиран доклад 
на министъра на туризма
МИНИСТЕРСКИЯТ СЪВЕТ
Р Е Ш И :
1. Определя за спечелил участник в 
откритата процедура за възлагане на кон­
цесия за обект – изключителна държавна 
собственост – морски плаж „Къмпинг Ве­
селие“, община Созопол, област Бургас, и 
за концесионер на морския плаж „Блек Сий 
Бийч“ – ЕООД, с ЕИК: 203543380.
2. В съответствие с резултатите от про­
ведената открита процедура конкретизира 
условията на концесията и задълженията на 
концесионера, както следва:
2.1. Размер на дължимото концесионно 
възнаграждение за всяка календарна година, 
определен съгласно Методиката за определя­
не на минималния размер на концесионното 
възнаграждение за морските плажове – обек­
ти на концесия, по реда на чл. 8, ал. 2 и 3 
от Закона за устройството на Черноморското 
крайбрежие, приета с Постановление № 277 
на Министерския съвет от 2019 г. (ДВ, бр. 88 
от 2019 г.), съгласно предложения от „Блек 
Сий Бийч“ – ЕООД, размер на отчисления­
та от базата за изчисляване на размера на 
концесионното възнаграждение (роялти), 
равен на 7,70 на сто.
2.2. За целия срок на договора за кон­
цесия предложените цена за един чадър в 
размер до 10 лева с данък върху добавената 
стойност (ДДС) при ставка 20 на сто и за 
един шезлонг в размер до 10 лева с ДДС 
при ставка 20 на сто, без да се увеличават 
за срока на концесията.
2.3. Предложени инвестиции, свързани с 
подобряване на достъпа до морския плаж, за 
срока на концесията в размер 123 660 лв. с 
ДДС за целия срок на договора за концесия.
3. Оправомощава министъра на туризма:
3.1. Да сключи концесионен договор с 
„Блек Сий Бийч“ – ЕООД, в едномесечен 
срок от влизането в сила на решението.
3.2. Да представлява концедента в пра­
воотношенията, възникнали във връзка с 
изпълнението на концесионния договор, да 
организира контрола по изпълнението на 
концесионния договор, както и да предявява 
вземанията на концедента по съдебен ред и 
да представлява държавата по дела, свързани 
с изпълнението на договора.
4. Концесионният договор се сключва при 
условията на това решение, Решение № 74 
на Министерския съвет от 2021 г. и подаде­
ната от „Блек Сий Бийч“ – ЕООД, оферта 
за участие в процедурата за възлагане на 
концесия. 
5. При отказ за сключване на договора 
по т. 4 спечелилият откритата процедура за 
възлагане на концесия участник губи гаран­
цията за участие в процедурата.
6. Решението подлежи на обжалване от­
носно неговата законосъобразност по реда 
на глава шеста от Закона за концесиите пред 
Комисията за защита на конкуренцията в 
10-дневен срок от обнародването му в „Дър­
жавен вестник“. 
Министър-председател: 
Бойко Борисов
За главен секретар на Министерския съвет: 
Росен Кожухаров
2371
РЕШЕНИЕ № 341
ОТ 14 АПРИЛ 2021 Г.
за предоставяне на концесия за добив на 
подземни богатства по чл. 2, ал. 1, т. 5 от 
Закона за подземните богатства – строител­
ни материали – пясък и чакъл, от находище 
„Феникс“, разположено в землището на 
гр. Искър, община Искър, област Плевен, на 
„МЛ – Консулт – 2009“ – ЕООД, гр. Плевен
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства (ДВ, бр. 98 от 2018 г.), 
§ 88 от преходните и заключителните разпо­
редби на Закона за изменение и допълнение 
на Закона за подземните богатства (ДВ, 
бр. 79 от 2020 г.) и мотивирано предложение 
на министъра на енергетиката